Diari Oficial de la Generalitat Valenciana


Sumari del DOGV 6564, del 13-07-2011 (2011/7858)

ORDE 3/2011, de 23 de juny, de la Conselleria d'Educació, Formació i Ocupació, per la qual es convoquen ajudes per a fomentar l'accés de les alumnes a les ensenyances de Formació Professional inicial del sistema educatiu corresponents a determinats cicles de les famílies professionals d'Electricitat i Electrònica, Fabricació Mecànica i d'Instal·lació i Manteniment en centres educatius públics i privats concertats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7858


Data del document
:   23-06-2011

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 3/2011, de 23 de juny, de la Conselleria d'Educació, Formació i Ocupació, per la qual es convoquen ajudes per a fomentar l'accés de les alumnes a les ensenyances de Formació Professional inicial del sistema educatiu corresponents a determinats cicles de les famílies professionals d'Electricitat i Electrònica, Fabricació Mecànica i d'Instal·lació i Manteniment en centres educatius públics i privats concertats de la Comunitat Valenciana. [2011/7858]
La Generalitat, dins del Pla d'Igualtat d'Oportunitats entre hòmens i dones, té entre els seus objectius potenciar iniciatives educatives i culturals en el sistema educatiu que afavorisquen la igualtat d'oportunitats.
La Conselleria d'Educació, Formació i Ocupació considera convenient enfortir la vinculació entre la formació i el teixit productiu en la planificació i el desenrotllament de la Formació Professional, millorant l'aprofitament de les oportunitats laborals per a hòmens i dones en tots els àmbits de la vida, a través de mesures concretes dirigides a eliminar qualsevol discriminació.
Esta convocatòria tracta de potenciar entre les jóvens de la Comunitat Valenciana que cursen cicles formatius de grau mitjà i superior de Formació Professional Inicial de les famílies professionals d'Electricitat i Electrònica, Fabricació Mecànica i d'Instal·lació i Manteniment, perquè es tracta de cicles que han experimentant una progressiva disminució d'alumnat en els últims anys i, no obstant això, els diplomats gaudixen d'una bona inserció professional. A més es tracta de cicles amb molt escassa presència femenina.
La combinació dels tres factors, escassa matrícula, elevada inserció professional i escassa presència femenina, porten a concloure la procedència de fomentar la incorporació de la dona a una activitat amb un elevat potencial per mitjà d'ajudes que afavorisquen la dita incorporació.
Per tot això, en virtut de les competències que em conferix l'article 28 de la Llei 5/1983, de 30 de desembre, del Consell, i vista la proposta de la directora general d'Avaluació, Innovació i Qualitat Educativa i de la Formació Professional de data 23 de juny de 2011, i de conformitat amb esta
ORDENE
Primer
Convocar ajudes per a fomentar l'accés de les alumnes a determinats cicles formatius de grau mitjà i superior de Formació Professional Inicial de les famílies professionals Electricitat i Electrònica, Fabricació Mecànica i d'Instal·lació i Manteniment, en centres educatius públics i privats concertats de la Comunitat Valenciana. És normativa d'aplicació a esta convocatòria, la Llei 38/2003, de 17 de novembre, General de Subvencions; el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i del Reial Decret 887/2006, de 21 de juliol, Reglament General de Subvencions.
Segon
Aprovar les bases per les quals es regix esta convocatòria, incloses en l'annex I d'esta orde.
Annex II. Sol·licitud.
Annex III. Certificat del centre educatiu
Annex IV. Declaració complementària del conjunt d'ajudes sol·licitades o concedides.
Annex V. Acceptació de l'ajuda.
Annex VI. Manteniment de tercers.
Tercer
Les ajudes es concediran amb càrrec a la línia T7416000 de l'aplicació pressupostària 81.03.59.842.90.9, per un import total màxim de 49.400 euros, Les ajudes previstes en esta orde estan cofinançades pel Fons Social Europeu en un 80%.
L'ajuda que rebrà cada beneficiària es calcularà per prorrateig de l'import global màxim de 50.000 euros, que es distribuiran entre totes les beneficiàries, amb el límit màxim de 600 euros per beneficiària i el límit mínim de 400 euros per beneficiària; amb un límit de 125 beques. En cas d'excés de sol·licituds les ajudes s'atorgaran tenint en compte l'expedient acadèmic, fins a completar les 125 beques com a màxim.
L'obtenció d'estes ajudes és compatible amb unes altres de caràcter general.
En tot el que fa referència al control financer d'ajudes i subvencions finançades totalment o parcialment amb càrrec a fons comunitaris, es tindrà en compte el que establix l'article 45 de la Llei 38/2003, de 17 de novembre, General de Subvencions.
DISPOSICIONS FINALS
Primera
Es delega en la directora general amb competències en matèria d'Avaluació, Innovació i Qualitat Educativa i de la Formació Professional, la facultat per a concedir les ajudes i se l'autoritza perquè dicte les resolucions necessàries per a l'execució de la present orde, així com per a abonar els gastos que s'hi produïsquen, si és el cas, amb motiu de l'entrega de les ajudes.
Segona
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no cal que es notifique a la Comissió Europea ja que no reunix tots els requisits de l'apartat 1 de l'article 107 del Tractat de Funcionament de la Unió Europea. Els seus destinataris no tenen la condició d'empresa a la qual es reporte un avantatge econòmic, ja que es tracta de persones físiques que no exercixen cap activitat econòmica, i per tal no hi ha falsejament de la competència per no afectar els intercanvis comercials.
Tercera
Esta orde produirà efectes l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació, Formació i Ocupació en el termini d'un mes a comptar a partir de l'endemà de la seua publicació.
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de la seua publicació.
València, 23 de juny de 2011
El conseller d'Educació, Formació i Ocupació,
JOSÉ CISCAR BOLUFER
Annex I
Bases
Una. Objecte
L'objecte d'esta orde és la regulació de les bases i la convocatòria d'ajudes per a fomentar la incorporació de les alumnes al primer curs dels cicles formatius de grau mitjà o superior de les famílies professionals d'Electricitat i Electrònica, Fabricació Mecànica i d'Instal·lació i Manteniment impartits als centres públics i privats concertats, famílies professionals que a continuació s'indiquen:
Família professional d'Electricitat i Electrònica:
- Tècnic en Instal·lacions de Telecomunicacions (grau mitjà).
- Tècnic en Instal·lacions Elèctriques i Automàtiques (grau mitjà).
- Tècnic en Equips Electrònics de Consum (grau mitjà).
- Tècnic superior en Desenrotllament de Productes Electrònics (grau superior).
- Tècnic superior en Sistemes Electrotècnics i Automatitzats (grau superior).
- Tècnic superior en Sistemes de Regulació i Control Automàtics (grau superior).
- Tècnic superior en Sistemes de Telecomunicació i Informàtics (grau superior).
Família professional de Fabricació Mecànica:
- Tècnic en Mecanització (grau mitjà).
- Tècnic en Soldadura i Caldereria (grau mitjà).
- Tècnic en Tractaments Superficials i Tèrmics (grau mitjà).
- Tècnic superior en Construccions Metàl·liques (grau superior).
- Tècnic superior en Disseny de Fabricació Mecànica (grau superior).
- Tècnic superior en Òptica i Protètica Ocular (grau superior).
- Tècnic superior Programació de la producció en Fabricació Mecànica (grau superior).
Família professional d'Instal·lació i Manteniment:
- Tècnic en Instal·lació i Manteniment Electromecànic de Maquinària i Conducció de Línies (grau mitjà).
- Tècnic en Instal·lacions de Producció de Calor (grau mitjà).
- Tècnic en Instal·lacions Frigorífiques i de Climatització (grau mitjà).
- Tècnic superior en Desplegament de Projectes d'Instal·lacions Tèrmiques i de Fluids (grau superior).
- Tècnic superior en Manteniment d'Equip Industrial (grau superior).
- Tècnic superior en Manteniment d'Instal·lacions Tèrmiques i de Fluids (grau superior).
- Tècnic superior en Prevenció de Riscos Professionals (grau superior).
Dos. Requisits i justificació
1. Podran sol·licitar estes ajudes les alumnes que es matriculen per primera vegada en el curs escolar 2011/2012 en el primer curs d'algun cicle formatiu complet de grau mitjà o superior de les famílies professionals d'Electricitat i Electrònica, Fabricació Mecànica i d'Instal·lació i Manteniment, relacionat en la base una en centres públics o privats concertats que impartisquen estes ensenyances concertades, utilitzant l'imprés que figura com a annex II. Les sol·licituds estaran dirigides a la Conselleria d'Educació, Formació i Ocupació i seran firmades per les sol·licitants.
Si la sol·licitud no reunix els requisits exigits, es requerirà la interessada perquè en un termini de deu dies n'esmene la falta o hi afegisca els documents preceptius, tenint en compte que, si no ho fa així, es considerarà que desistix de la seua petició, amb la resolució prèvia que haurà de ser dictada en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Les sol·licituds hauran d'adjuntar la documentació següent:
Fotocòpia compulsada del DNI, del NIE o del Permís de Residència o visat d'estudis.
Fotocòpia compulsada del justificant de matrícula.
Annexos III, IV, V i VI, degudament formalitzats.
3. Així mateix, les interessades hauran de reunir els requisits establits en l'article 13 de la Llei 38/2003, de 17 de novembre, General de Subvencions.
Tres. Termini i lloc de presentació de sol·licituds
Les sol·licituds es presentaran preferentment al Registre General de la Conselleria d'Educació, Formació i Ocupació, o a les direccions territorials d'Educació, Formació i ocupació. També es podran presentar als llocs i d'acord amb els procediments que indica l'article 38 de la Llei 30/1992, de 26 de novembre, de Règim Jurídic de les Administratiu Comú, des de l'1 al 30 de setembre de 2011, inclusivament.
Quatre. Selecció
1. El òrgan instructor d'esta convocatòria és el Servici de Formació Professional, qui exercirà les funcions establides en l'article 24 de la Llei 38/2003, de 17 de novembre, General de Subvencions.
2. Per a la valorar les sol·licituds, es constituirà una comissió designada per la directora general amb competències en matèria d'Avaluació, Innovació i Qualitat Educativa i de la Formació Professional, integrada per: la presidenta, que serà la cap de Servici de Formació Professional o persona en qui delegue; un/a secretari/ària, funcionari/ària de la Direcció General amb competències en matèria d'Avaluació, Innovació i Qualitat Educativa i de la Formació Professional, amb veu però sense vot; un representant de la Inspecció Educativa; i un director d'un centre docent en el que no s'impartisquen cicles de les famílies professionals d'Electricitat i Electrònica, Fabricació Mecànica i d'Instal·lació i Manteniment.
3. Perquè la Comissió quede vàlidament constituïda hauran d'actuar tots els seus membres.
Vistes les sol·licituds presentades, la Comissió de Valoració comprovarà que les sol·licituds reunixen tots els requisits i n'elaborarà un informe que servirà de base perquè el Servici de Formació Professional eleve la proposta d'adjudicació de les ajudes a la directora general amb competències en matèria d'Avaluació, Innovació i Qualitat Educativa i de la Formació Professional.
D'acord amb la proposta formulada pel Servici de Formació Professional, la directora general amb competències en matèria d'Avaluació, Innovació i Qualitat Educativa i de la Formació Professional resoldrà, per delegació del conseller d'Educació, Formació i Ocupació, fins al 2 de desembre de 2011. En cas contrari, les interessades hauran de considerar desestimades les seues sol·licituds.
4. La resolució de la present convocatòria es publicarà en el Diari Oficial de la Comunitat Valenciana, de conformitat amb el que preveu l'article 18.1 de la Llei 38/2003, de 17 de novembre, General de Subvencions.
Cinc. Abonament de les ajudes
L'abonament de les ajudes s'efectuarà en un sol pagament, a través del compte bancari corresponent, abans del 31 de desembre de 2011.
Qualsevol alteració de les condicions tingudes en compte per a la concessió de les ajudes, podrà donar lloc a la modificació de la resolució de concessió.
Sis. Obligacions de les beneficiàries
Les alumnes beneficiàries de les ajudes objecte d'esta convocatòria, compliran les obligacions que establix l'article 14 de la Llei 38/2003, de 17 de novembre, General de Subvencions.
Set. Pèrdua de l'ajuda
1. L'incompliment total o parcial de qualsevol de les condicions establides en esta orde, així com la falta de seguiment de les avaluacions contínues durant el curs escolar, la renúncia a continuar els seus estudis, així com no superar-ne un mínim de mòduls la duració dels quals en còmput anual durant el primer any siga equivalent a 450 hores, constituiran causa determinant de revocació total de l'ajuda i el seu reintegrament per part de la beneficiària d'acord amb el procediment previst en l'article 42 de la Llei 38/2003. A l'efecte la Direcció del centre comunicarà a la Direcció General amb competències en matèria d'Avaluació, Innovació i Qualitat Educativa i de la Formació Professional, qualsevol de les circumstàncies descrites en el moment en el qual es produïsquen.
2. La falsedat de dades o la falsificació de documents, tindrà com a conseqüència la pèrdua dels drets de la sol·licitant i la corresponent devolució de la quantitat total percebuda, sense perjuí d'unes altres responsabilitats que poguen derivar-se'n després de la resolució de l'expedient corresponent.
3. Sense perjuí del que s'ha exposat anteriorment, constituiran causes de reintegrament les que preveu l'article 37 de la Llei 38/2003, de 17 de novembre, General de Subvencions.
Huit. Informació i difusió
La Inspecció Educativa informarà i assessorarà els centres educatius en l'aplicació d'esta orde i vetlarà pel seu estricte compliment.
Els directors dels centres educatius establiran les mesures necessàries perquè esta orde siga coneguda pels membres de la comunitat educativa.Annex III
Certificat del Centre Educatiu
El/la senyor/senyora, director/a del centre, amb domicili, localitat, província,
CERTIFIQUE:
Que l'alumna ....................................................................................................... està matriculada en el curs escolar ........../.......... per primera vegada en el primer curs del cicle ............................................................................................, corresponent a la família professional de .................................................... .................................................., i que les dades que figuren en este imprés s'han confrontat amb els documents corresponents.
Així mateix, l'alumna reunix tots els requisits establits en esta orde.
El director / La directora
Segell del centre